Source: https://www.riigiteataja.ee/akt/120122019014?tegevus=salvesta-link
Timestamp: 2020-02-24 00:41:05+00:00
Document Index: 3225403

Matched Legal Cases: ['§ 1', '§ 2', '§ 21', '§ 3', '§ 4', '§ 41', '§ 5', '§ 6', '§ 7', '§ 8', '§ 9', '§ 66', '§ 69', '§ 15119', '§ 1', '§ 2', '§ 21', '§ 3', '§ 66', '§ 4', '§ 69', '§ 41', '§ 5', '§ 6', '§ 7', '§ 8', '§ 9']

Kolmandale isikule „Maksukorralduse seaduses” sätestatud kohustuste täitmisega kaasnenud kulude, eksperdile ekspertiisiga seotud kulude ja sõltumatule tunnustatud isikule hüvitatavate kulude suurus ja kord – Riigi Teataja
Kolmandale isikule „Maksukorralduse seaduses” sätestatud kohustuste täitmisega kaasnenud kulude, eksperdile ekspertiisiga seotud kulude ja sõltumatule tunnustatud isikule hüvitatavate kulude suurus ja kord
Kolmandale isikule „Maksukorralduse seaduses” sätestatud kohustuste täitmisega kaasnenud kulude, eksperdile ekspertiisiga seotud kulude ja sõltumatule tunnustatud isikule hüvitatavate kulude suurus ja kord - sisukord
§ 1 Kulude hüvitamine kolmandale isikule
§ 2 Kulude hüvitamine eksperdile
§ 21 Kulude hüvitamine sõltumatule tunnustatud isikule
§ 3 Kolmanda isiku taotlus
§ 4 Eksperdi taotlus
§ 41 Sõltumatu tunnustatud isiku taotlus
§ 5 Sõidukulude hüvitamine kolmandale isikule, eksperdile ja sõltumatule tunnustatud isikule
§ 6 Majutuskulude hüvitamine kolmandale isikule, eksperdile ja sõltumatule tunnustatud isikule
§ 7 Majutuskulude määr
§ 8 Saamata jäänud keskmise palga hüvitamine kolmandale isikule
§ 9 Eksperdile makstav tasu
RT I, 20.12.2019, 14
[RT I, 20.12.2019, 11 - jõust. 23.12.2019]
Vastu võetud 14.05.2002 nr 157
RT I 2002, 42, 270
29.12.2003 RT I 2003, 89, 600 01.01.2004
31.05.2007 RT I 2007, 40, 292 16.06.2007
08.11.2012 RT I, 13.11.2012, 13 01.12.2012
09.08.2013 RT I, 13.08.2013, 6 16.08.2013
17.12.2019 RT I, 20.12.2019, 11 23.12.2019
Määrus kehtestatakse „Maksukorralduse seaduse” § 66 lõike 5, § 69 lõike 4 ja § 15119 lõike 2 alusel.
§ 1. Kulude hüvitamine kolmandale isikule
Maksuhaldur hüvitab kolmanda isiku taotlusel väljaspool taotleja elukohta kohustuste täitmisega kaasnenud dokumentaalselt tõendatud sõidu- ja majutuskulud ning saamata jäänud keskmise töötasu 30 päeva jooksul vastava taotluse saamise päevast arvates.
[RT I, 13.08.2013, 6 - jõust. 16.08.2013]
§ 2. Kulude hüvitamine eksperdile
Maksuhaldur hüvitab eksperdi taotlusel väljaspool taotleja elukohta kohustuste täitmisega kaasnenud dokumentaalselt tõendatud sõidu- ja majutuskulud ning tasu tehtud ekspertiisi eest 30 päeva jooksul vastava taotluse saamise päevast arvates.
§ 21. Kulude hüvitamine sõltumatule tunnustatud isikule
Maksu- ja Tolliamet hüvitab sõltumatu tunnustatud isiku taotlusel kohustuste täitmisega kaasnenud põhjendatud ja dokumentaalselt tõendatud sõidu- ja majutuskulud 30 päeva jooksul vastava taotluse saamise päevast arvates.
§ 3. Kolmanda isiku taotlus
(1) Kolmanda isiku taotluses peavad olema märgitud:
4) pangakonto rekvisiidid;
5) hüvitamisele kuuluva summa suurus.
(2) Taotlus tuleb esitada Maksu- ja Tolliametile 30 päeva jooksul pärast „Maksukorralduse seaduse” § 66 lõikes 1 nimetatud kohustuste täitmist.
[RT I, 13.11.2012, 13 - jõust. 01.12.2012]
(3) Taotlusele tuleb lisada kulu tõendavad dokumendid.
§ 4. Eksperdi taotlus
(1) Eksperdi taotluses peavad olema märgitud:
3) kontaktaadress ja sidevahendite numbrid;
(2) Taotlus tuleb esitada Maksu- ja Tolliametile 30 päeva jooksul pärast „Maksukorralduse seaduse” § 69 lõikes 1 nimetatud kohustuste täitmist.
§ 41. Sõltumatu tunnustatud isiku taotlus
(1) Sõltumatu tunnustatud isiku taotluses peavad olema märgitud:
(2) Taotluse võib esitada ajavahemikul kulu tekkimisest kuni 30 päeva möödumiseni nõuandekomisjoni või alternatiivse vaidluste lahendamise komisjoni otsuse tegemisest või arvamuse andmisest.
§ 5. Sõidukulude hüvitamine kolmandale isikule, eksperdile ja sõltumatule tunnustatud isikule
(1) Maksuhalduri juurde sõidu ja tagasisõidu kulud hüvitatakse sõidupileti või muu sõidukulu tõendava dokumendi alusel.
(2) Mootorsõidukiga maksuhalduri juurde ja sealt tagasi sõidu kulud hüvitatakse Vabariigi Valitsuse 14. juuli 2006. a määruse nr 164 „Teenistus-, töö- või ametiülesannete täitmisel isikliku sõiduauto kasutamise kohta arvestuse pidamise ja hüvitise maksmise kord” §-s 5 sätestatud maksimaalses määras ühe kilomeetri kohta, mis korrutatakse asustusüksuste vahelise kaugusega kilomeetrites.
§ 6. Majutuskulude hüvitamine kolmandale isikule, eksperdile ja sõltumatule tunnustatud isikule
Kolmandale isikule, eksperdile ja sõltumatule tunnustatud isikule hüvitab majutuskulud kulu tõendava dokumendi alusel Maksu- ja Tolliamet valdkonna eest vastutava juhi või tema volitatud isiku otsuse alusel.
§ 7. Majutuskulude määr
[Kehtetu - RT I 2007, 40, 292 - jõust. 16.06.2007]
§ 8. Saamata jäänud keskmise palga hüvitamine kolmandale isikule
(1) Kolmandale isikule hüvitatakse saamata jäänud keskmine töötasu tööandja antud tõendi alusel, milles on märgitud töökoht ja amet ning keskmise tööpäevatasu suurus. Keskmine tööpäevatasu arvutatakse Vabariigi Valitsuse 11. juuni 2009. a määruse nr 91 „Keskmise töötasu maksmise tingimused ja kord” järgi.
(2) Kui kolmas isik ei esita tõendit oma keskmise töötasu kohta, makstakse talle hüvitist iga päeva eest 5% Vabariigi Valitsuse kehtestatud kuutasu alammäärast.
§ 9. Eksperdile makstav tasu
(1) Eksperdile makstakse tehtud ekspertiisi eest tasu vastavalt maksuhalduri ja eksperdi vahel sõlmitud lepingule.
(2) Tasu suuruse kindlaksmääramisel võetakse arvesse eksperdi kvalifikatsiooni, töö keerukust ja tööks kulunud aega.
(3) Ekspertiisi eest makstakse eksperdile tunnitasu kuni 10 Vabariigi Valitsuse poolt kehtestatud tunnipalga alammäära, lähtudes ülesande täitmise ajal kehtivast kuupalga alammäärast.